405.03 REGOLAMENTI DWAR IS-SIGURTÀ FL-AVJAZZJONI ĊIVILI L-AVVIŻ LEGALI 25 tal-2004, kif emendat bl-Avviż Legali 283 tal-2015. L-AVVIŻ LEGALI 25 tal-2004, kif emendat bl-Avviż Legali 283 tal-2015. 1. It-titolu ta’ dawn ir-regolamenti hu Regolamenti dwar is-Sigurtà fl-Avjazzjoni Ċivili. Tifsir. Emendat: A.L.283 tal-2015. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra- "aġent regolat " tfisser aġent, speditur tal-merkanzija jew kull entità oħra li tiżgura kontrolli tas-sigurtà fir-rigward ta’ merkanzija jew posta; " ajruport" għandu jkollha l-istess tifsira kif mogħti lilha skont l-artikolu 2 tal-Att; " Att " tfisser l-Att dwar is-Sigurtà fl-Ajruportijiet u fl-Avjazzjoni Civili; Kap. 405. Kap. 405. "atti ta’ interferenza illegali " tfisser dawk l-atti jew attentati li jimminaw jew jistgħu jimminaw is-sigurtà tal-avjazzjoni ċivili, inkluż iżda mhux limitat għall-ħtif illegali ta’ inġenji tal-ajru, il-qerda ta’ inġenji tal-ajru fis-servizz, it-teħid ta’ ostaġġi abbord l-inġenji tal-ajru jew fuq ajrudrom, intrużjoni furzata abbord l-inġenji tal-ajru, f’ajruport jew fuq il-post ta’ faċilità aeronawtika, introduzzjoni fuq inġenji tal-ajru jew f’ajruport ta’ arma jew ta’ apparat perikoluż jew materjal intiż għal għanijiet kriminali, użu ta’ inġenji tal-ajru bil-għan li jikkawżaw mewt, offiża serja fuq il-persuna, jew dannu serju fuq il-proprjetà jew l-ambjent, il-komunika ta’ informazzjoni falza li timmina s-sigurtà ta’ inġenji tal-ajru waqt titjira jew fuq l-art, tal-passiġġieri, l-ekwipaġġ, persunal fuq l-art jew il-pubbliku ġenerali, f’ajruport jew fuq il-post ta’ faċilità tal-avjazzjoni ċivili; " attivitajiet ta’ monitoraġġ ta’ konformità " tfisser kull proċedura jew proċess użat sabiex tiġi verifikata l-implimentazzjoni tal-Programm Nazzjonali ta’ Sigurtà tal-Avjazzjoni Ċivili; "avjazzjoni ċivili " tfisser kull operazzjoni tal-ajru mwettqa minn inġenji tal-ajru ċivili u bl-esklużjoni ta’ operazzjonijiet imwettqa minn inġenji tal-ajru tal-Istat; " awtorità xierqa " tfisser l-awtorità nazzjonali magħżula mill-Ministru biex tkun responsabbli għall-koordinament u l-monitoraġġ tal-implimentazzjoni tal-istandards bażiċi komuni msemmija fl-Artikolu 4 tar-Regolament Prinċipali u għall-koordinament u l-monitoraġġ tal-implimentazzjoni tal-Programm Nazzjonali ta’ Sigurtà tal-Avjazzjoni Ċivili ta’ Malta; "defiċjenza " tfisser nuqqas ta’ konformità ma’ miżura tas-sigurtà tal-avjazzjoni; "entità " fisser persuna, organizzazzjoni jew intrapriża, minbarra operatur, inkluż iżda mhux limitat għal aġenti regolati, fornituri regolati, kunsinnatarji magħrufa u fornituri magħrufa; "fornitur magħruf " tfisser fornitur li l-proċeduri tiegħu josservaw ir-regoli u l-istandards komuni tas-sigurtà suffiċjentement sabiex jippermettu l-wasla ta’ fornimenti f’żoni risretti tas-sigurtà f’ajruporti, trasportaturi tal-ajru jew fornituri regolati iżda mhux direttament fuq l-inġenji tal-ajru; "fornitur regolat " tfisser fornitur li l-proċeduri tiegħu josservaw ir-regoli u standards komuni tas-sigurtà suffiċjentement sabiex jippermettu l-wasla diretta ta’ fornimenti fuq l-inġenji tal-ajru; "Kap tas-Sigurtà tal-Avjazzjoni " għandu jkollha l-istess tifsira kif mogħti lilha bl-artikolu 2 tal-Att; " Konvenzjoni ta’ Chicago" tfisser il-Konvenzjoni dwar l-Avjazzjoni Ċivili Internazzjonali u l-Annessi tagħha ffirmata f’Chicago fis-7 ta’ Diċembru 1944; " Kumitat dwar is-Sigurtà fl-Avjazzjoni " tfisser il-Kumitat stabbilit bis-saħħa tal-artikolu 5 tal-Att; " kunsinnatarju magħruf " tfisser kunsinnatarju li mingħand u toriġina l-merkanzija jew posta għan-nom tiegħu stess uli l-proċeduri tiegħu josservaw ir-regoli u l-istandards komuni tas-sigurtà suffiċjentement sabiex jippermettu l-ġarr ta’ merkanzija jew posta fuq kull inġenji tal-ajru; " miżuri ta’ sigurtà " tfisser dawk il-miżuri tal-avjazzjoni intiżi sabiex jimplimentaw l-istandards bażiċi komuni liema miżuri huma inklużi fil-Programm Nazzjonali ta’ Sigurtà tal-Avjazzjoni Ċivili u bbażati fuq ir-Regolament tal-Kummissjoni (UE) 185/2010 u d-Deċiżjoni tal-Kummissjoni 2010/774/UE kif emendata; "operatur " tfisser persuna, organizzazzjoni jew intrapriża ingaġġata, jew li qed toffri li tiġi ingaġġata, fl-operazzjonijiet tat-trasport tal-ajru; "operatur tal-ajruport " , fir-rigward ta’ ajruport, tfisser il-persuna, organizzazzjoni jew intrapriża ingaġġata f’dak iż-żmien bil-ġestjoni tal-ajruport; " Programm Nazzjonali ta’ Sigurtà tal-Avjazzjoni " tfisser id-dokument b’dettalji ta’ miżuri ta’ sigurtà tal-avjazzjoni, regolamenti, responsabbiltajiet u metodi aċċettabbli ta’ konformità neċessarji għall-protezzjoni tal-passiġġieri, ekwipaġġ, persunal fuq l-art u l-pubbliku ġenerali minn atti ta’ interferenza illegali fl-avjazzjoni ċivili; " Regolament Prinċipali " tfisser ir-Regolament (KE) Nru 300/2008 tal-Parlament Ewropew u l-Kunsill tal-11 ta’ Marzu 2008 fuq ir-regoli komuni fil-qasam tas-sigurtà tal-avjazzjoni; "sigurtà fl-avjazzjoni " tfisser l-għaqda ta’ miżuri u riżorsi naturali u umani intenzjonati sabiex jipprotegu l-avjazzjoni ċivili kontra atti ta’ indħil illegali; " standards bażiċi komuni " tfisser ir-regoli tal-Komunità intiżi sabiex jipproteġu l-avjazzjoni ċivili kontra atti ta’ interferenza illegali li jimminaw is-sigurtà tal-avjazzjoni ċivili; " trasportatur tal-ajru " tfisser impriża tat-trasport bl-ajru li jkollha li ċenza valida biex hekk topera jew liċenza ekwivalenti. 2A. Awtorità xierqa. Miżjud: A.L.283 tal-2015. Il-Kap tas-Sigurtà tal-Avjazzjoni u d-dipartiment tiegħu għandu jkun l-awtorità xierqa għas-Sigurtà fl-Avjazzjoni Ċivili f’Malta. 3. Standards komuni. Sostitwit: A.L.283 tal-2015. (1) L-istandards bażiċi komuni li għandhom jiġu applikati fl-ajruporti għandhom ikunu inklużi fil-Programm Nazzjonali ta’ Sigurtà tal-Avjazzjoni Ċivili u għandhom ikunu bbażati fuq l-Anness 17 tal-Konvenzjoni ta’ Chicago u r-Regolament Prinċipali. (2) Il-Kumitat tas-Sigurtà tal-Avjazzjoni għandu jiżgura l-applikazzjoni tal-istandards bażiċi komuni msemmija fir-Regolament Prinċipali. Fejn il-Kap tas-Sigurtà tal-Avjazzjoni għandu raġuni biex jemmen li l-livell ta’ sigurtà tal-avjazzjoni ġie kompromess permezz ta’ ksur tas-sigurtà, hu għandu jiżgura li tittieħed azzjoni xierqa u ta’ malajr sabiex jiġi rettifikat dak il-ksur u tiġi żgurata l-kontinwità fis-sigurtà tal-avjazzjoni ċivili. 4. Miżuri ta’ sigurtà alternattivi. Sostitwit: A.L.283 tal-2015. Il-Kumitat tas-Sigurtà tal-Avjazzjoni jista’ jordna lill-Kap tas-Sigurtà tal-Avjazzjoni sabiex jidderoga mill-istandards bażiċi komuni msemmija fir-Regolament Prinċipali u jadotta miżuri ta’ sigurtà alternattivi li jipprovdu livell ta’ protezzjoni adegwata fuq bażi ta’ verifika tar-riskju lokali fl-ajruporti u żoni demarkati tal-ajruporti skont il-kriterji elenkati fil-Programm Nazzjonali ta’ Sigurtà tal-Avjazzjoni Ċivili: Iżda miżuri ta’ sigurtà alternattivi għandhom jiġu ġġustifikati b’raġunijiet li għandhom x’jaqsmu mal-kobor tal-inġenji tal-ajru, jew b’raġunijiet li għandhom x’jaqsmu mal-għamla, skala jew frekwenza ta’ operazzjonijiet jew ma’ attivitajiet oħra rilevanti. Il-Kap tas-Sigurtà tal-Avjazzjoni għandu jinforma lill-Kummissjoni dwar dawn il-miżuri. 5. (1) Il-Kumitat tas-Sigurtà tal-Avjazzjoni jista’ jordna lill-Kap tas-Sigurtà tal-Avjazzjoni biex japplika miżuri aktar stretti mill-istandards bażiċi komuni msemmija fir-Regolament Prinċipali. Il-Kumitat tas-Sigurtà tal-Avjazzjoni għandu jaġixxi fuq bażi ta’ valutazzjoni tar-riskju u konformità mad-Dritt tal-Komunità. Il-miżuri għandhom ikunu rilevanti, oġġettivi, mhux diskriminatorji u proporzjonati mar-riskju li qed jiġi indirizzat. (2) Il-Kap tas-Sigurtà tal-Avjazzjoni għandu jinforma lill-Kummissjoni mill-aktar fis b’dawk il-miżuri wara li jiġu applikati: Iżda m’għandux ikun meħtieġ jagħmel dan fejn il-miżuri kkonċernati huma limitati għal titjira partikolari f’data speċifika. 6. Programm Nazzjonali ta’ Sigurtà fl-Avjazzjoni Ċivili. Miżjud: A.L.283 tal-2015. (1) Il-Kap tas-Sigurtà tal-Avjazzjoni għandu jfassal, japplika u jżomm fis-seħħ Programm Nazzjonali ta’ Sigurtà fl-Avjazzjoni. Il-programm għandu jistabbilixxi r-responsabbiltajiet għall-implimentazzjoni tal-istandards komuni bażiċi msemmija fir-Regolament Prinċipali u għandu jiddeskrivi l-miżuri ta’ sigurtà meħtieġa u li għandhom jiġu osservati mill-operaturi u l-entitajiet għal dan il-għan. Il-Kumitat tas-Sigurtà tal-Avjazzjoni għandu japprova il-Programm Nazzjonali ta’ Sigurtà tal-Avjazzjoni Ċivili qabel ma l-Kap tas-Sigurtà tal-Avjazzjoni jibda japplikah. (2) Il-Kap tas-Sigurtà tal-Avjazzjoni għandu jara li jkunu disponibbli bil-miktub fuq bażi ta’ ‘min jitlob l-informazzjoni’ il-partijiet xierqa tal-programm nazzjonali ta’ sigurtà tal-avjazzjoni ċivili lill-operaturi u entitajiet li jqis li għandhom interess leġittimu. 7. Programm dwar il-Kontroll fil-Kwalità ta’ Sigurtà Nazzjonali tal-Avjazzjoni. Miżjud: A.L.283 tal-2015. (1) Il-Kap tas-Sigurtà tal-Avjazzjoni għandu jfassal, japplika u jżomm fis-seħħ Programm dwar il-Kontroll fil-Kwalità tas-Sigurtà Nazzjonali tal-Avjazzjoni. Il-programm għandu jippermetti li l-Kap tas-Sigurtà tal-Avjazzjoni jivverifika l-kwalità tas-sigurtà tal-avjazzjoni ċivili biex b’hekk jissorvelja l-konformità kemm mar-Regolament Prinċipali kif ukoll mal-Programm dwar il-Kontroll fil-Kwalità tas-Sigurtà Nazzjonali tal-Avjazzjoni. (2) Il-Programm dwar il-Kontroll fil-Kwalità tas-Sigurtà Nazzjonali tal-Avjazzjoni għandu jippermetti għal tfittxija ta’ malajru għall-korrezzjoni tad-defiċjenzi: Iżda l-ajruporti, l-operaturi u l-entitajiet kollha responsabbli għall-implimentazzjoni tal-miżuri tas-sigurtà tal-avjazzjoni għandhom ikunu sorveljati regolarment mill-Kap tas-Sigurtà tal-Avjazzjoni jew minn uffiċjal pubbliku nominat minnu. 8. Programm ta’ Taħriġ ta’ Sigurtà Nazzjonali tal-Avjazzjoni Ċivili. Miżjud: A.L.283 tal-2015. Il-Kap tas-Sigurtà tal-Avjazzjoni għandu jfassal, japplika u jżomm fis-seħħ Programm ta’ Taħriġ ta’ Sigurtà Nazzjonali tal-Avjazzjoni Ċivili. Il-Kumitat tas-Sigurtà tal-Avjazzjoni għandu japprova l-programm qabel ma l-Kap tas-Sigurtà tal-Avjazzjoni jibda’ japplika t-tali programm. 9. Programm tal-Operatur tas-Sigurtà fl-Ajruport. Miżjud: A.L.283 tal-2015. (1) Kull operatur tal-ajruport għandu jfassal, japplika u jżomm fis-seħħ Programm tal-Operatur tas-Sigurtà tal-Ajruport. Il-programm għandu jiddeskrivi l-metodu u l-proċeduri li għandhom jiġu segwiti mill-operatur tal-ajruport biex ikun f’konformità kemm mar-Regolament Prinċipali kif ukoll mal-Programm tas-Sigurtà Nazzjonali tal-Avjazzjoni Ċivili. (2) Il-programm għandu jinkludi fih dispożizzjonijiet interni dwar il-kontrol fil-kwalità li jiddeskrivuki f il-konformità ma’ dawn il-metodi u proċeduri għandha tiġi sorveljata mill-operatur ajruport. (3) Il-programm ta’ sigurtà tal-ajruport għandu jkun sottomess lill-Kap tas-Sigurtà tal-Avjazzjoni, li jista’ japprovah jew jordna lill-operatur tal-ajruport biex jagħmel l-emendi neċessarji. 10. Programm tas-Sigurtà tat-Trasportatur tal-Ajru. Miżjud: A.L.283 tal-2015. (1) Kull trasportatur b’liċenza operattiva Maltija għandu jfassal, japplika u jżomm fis-seħħ Programm ta’ Sigurtà ghat-Trasportaturi tal-Ajru. Il-programm għandu jiddeskrivi l-metodi u l-proċeduri li għandhom jiġu segwiti mit-trasportaturi tal-ajru sabiex ikunu konformikemm mar-Regolament Principali kif ukoll mal-Programm ta’ Sigurtà tal-Avjazzjoni Civili. Il-programm għandu jinkludi fih dispożizzjonijiet ta’ kontroll intern tal-kwalità li jiddeskrivu kif għandha tiġi sorveljata mit-trasportatur tal-ajru l-konformità ma’ dawn il-metodi u l-proceduri. (2) Il-Programm ta’ Sigurtà għat-Trasportaturi tal-Ajru għandu jiġi sottomess lill-Kap tas-Sigurtà tal-Avjazzjoni, li jista’ jew japprovah jew jordna lill-operatur tal-ajruport sabiex jagħmel l-emendi neċessarji. (3) Il-Kap tas-Sigurtà tal-Avjazzjoni għandu jirrikonoxxi l-programm ta’ sigurtà ta’ trasportatur tal-ajru tal-Komunità li ġie approvat mill-awtorità xierqa tal-Istat Membru li tkun ħarġet il-liċenza ta’ operazzjoni. Dan huwa mingħajr preġudizzju għad-dritt tal-Kap tas-Sigurtà tal-Avjazzjoni li jitlob mingħand it-trasportatur tal-ajru dettalji dwar l-implimentazzjoni min-naħa tiegħu ta’: (a) miżuri tas-sigurtà kif applikati mill-awtorità xierqa kif imsemmi skont l-artikolu 4; u, jew (b) proċeduri lokali applikabbli f’dawk l-ajruporti fejn qiegħed iservi. 11. (1) Kull entità taħt il-Programm Nazzjonali ta’ Sigurtà tal-Avjazzjoni Ċivili li hi obbligata li tapplika miżuri ta’ sigurtà tal-avjazzjoni għandha tfassal, tapplika u żżomm fis-seħħ Programm ta’ Sigurtà ta’ Entità. Il-programm għandu jiddeskrivi l-metodi u l-proċeduri li għandhom jiġu segwiti mill-entità sabiex tkun konformima l-Programm Nazzjonali ta’ Sigurtà tal-Avjazzjoni Ċivili. Il-programm għandu jinkludi fih dispożizzjonijiet ta’ kontroll intern ta’ kwalità li jiddeksrivuki f il-konformità ma’ dawn il-metodi u proċeduri għandha tiġi sorveljata mill-entità nnifisha. (2) Il-programm ta’ sigurtà tal-entità għandu jiġi sottomess lill-Kap tas-Sigurtà tal-Avjazzjoni li jista’ jew japprova jew jordna lill-entità saiex tagħmel l-emendi neċessarji. 12. Il-Kumitat tas-Sigurtà tal-Avjazzjoni għandu jiżgura illi l-operaturi tal-ajruport, trasportaturi tal-ajru u l-entitajiet li jipprovdu servizzi minn Malta jistabbilixxu, jimplimentaw u jżommu fis-seħħ programmi xierqa ta’ sigurtà li josservaw il-ħtiġiet tal-Programm Nazzjonali ta’ Sigurtà tal-Avjazzjoni Ċivili. Għandhom isiru monitoraġġ u verifika regolari fuq dawn il-programmi mill-Kap tas-Sigurtà tal-Avjazzjoni. 13. Klassifikazzjoni tal-iskoperti tal-Kap tas-Sigurtà tal-Avjazzjoni. Miżjud: A.L.283 tal-2015. (1) Il-Kap tas-Sigurtà tal-Avjazzjoni, wara li jwettaq verifika jew attività oħra ta’ monitoraġġ ta’ konformità fuq entità, operatur tal-ajruport u, jew trasportatur tal-ajru, għandu jfassal rapport fejn għandu jelenka l-iskoperti. (2) Il-Kap tas-Sigurtà tal-Avjazzjoni għandu jikklasifika dawn l-iskoperti f’waħda mill-erba’ kateogriji li ġejjin: (a) konformi fis-sħiħ; (b) konformi iżda huwa mixtieq titjib; (ċ) mhux konformi; jew (d) mhux konformi b’defiċjenzi serji: Iżda l-Kap tas-Sigurtà tal-Avjazzjoni għandu jagħti raġunijiet għad-deċiżjoni tiegħu li jikklasifika l-iskoperta tiegħu bħala tali. (3) Ir-rapport għandu jintbagħat lill-entità, l-operatur tal-ajruport u, jew it-trasportatur tal-ajru. 14. Nuqqas ta’ konformità mal-Program Nazzjonali ta’ Sigurtà tal-Avjazzjoni Ċivili. Miżjud: A.L.283 tal-2015. (1) Jekk l-iskoperti msemmija fir-regolament 13 huma klassifikati mill-Kap tas-Sigurtà tal-Avjazzjoni bħala ‘mhux konformi’ jew ‘mhux konformi b’defiċjenzi serji’ skont it-termini tar-regolamenti 13(2)(ċ) jew 13(2) (dJekk l-iskopertimsemmija fir-regolament 13 huma klassifikati mill-Kap tas-Sigurtà tal-Avjazzjoni bħala ‘mhux konformi’ jew ‘mhux konformi b’defiċjenzi serji’ skont it-termini tar-regolamenti 13(2)(ċ) rispettivament, l-entità, l-operatur tal-ajruport u, jew it-trasportatur tal-ajru għandhom, fi żmien gimgħatejn minn meta jirċievu r-rapport, jissottomettu pjan ta’ azzjoni li fih jiġu indikati l-azzjonijiet korrettivi li għandhom jittieħdu mill-entità, l-operatur tal-ajruport u, jew it-trasportatur tal-ajru sabiex ikunu jistgħu jiġu indirizzati dawn id-defiċjenzi inkluż l-iskadenzi meta dawn id-defiċjenzi għandhom jiġu rettifikati fis-sħiħ. (2) Il-Kap tas-Sigurtà tal-Avjazzjoni għandu jeżamina l-pjan ta’ azzjoni u jista’ jew japprova jew jordna lill-entità, l-operatur tal-ajruport u, jew it-trasportatur tal-ajru kkonċernati sabiex jagħmlu l-emendi neċessarji f’perjodu ta’ żmien stipulat. (3) L-implimentazzjoni tal-pjan ta’ azzjoni għandha tiġi sorveljata mill-Kap tas-Sigurtà tal-Avjazzjoni. 15. Jekk xi entità, operatur tal-ajruport u, jew trasportatur tal-ajru jonqsu milli jissottomettu pjan ta’ azzjoni, jonqsu milli jagħmlu l-emendi neċessarji lill-pjan ta’ azzjoni jew jonqsu milli jkunu konformi mal-pjan ta’ azzjoni approvat, il-Kap tas-Sigurtà tal-Avjazzjoni jista’, skont il-gravità u ċ-ċirkostanzi tal-każ: (a) jagħti parir jew jagħmel rakkomandazzjonijiet lill-entità, l-operatur tal-ajruport u, jew it-trasportatur tal-ajru sabiex jispjega l-bżonn tar-rettifika tad-defiċjenzi identifikati matul l-attivitajiet ta’ monitoraġġ ta’ konformità; u, jew (b) joħroġ twiddiba formali fejn huwa jordna lill-entità, l-operatur tal-ajruport u, jew it-trasportatur tal-ajru sabiex minnufih jirrettifikaw id-defiċjenzi: Iżda l-Kap tas-Sigurtà tal-Avjazzjoni għandu jinforma lill-entità, l-operatur tal-ajruport u, jew it-trasportatur tal-ajru li n-nuqqas ta’ rettifika tad-defiċjenzi jista’ jwassal għall-impożizzjoni ta’ multi amministrattivi skont it-termini ta’ dawn ir-regolamenti; u, jew (ċ) jirrapporta d-defiċjenzi lill-Kumitat tas-Sigurtà tal-Avjazzjoni. 16. (1) Il-Kumitat tas-Sigurtà tal-Avjazzjoni għandu jkollu s-setgħa li jimponi multi amministrattivi stabbiliti f’dawn ir-regolamenti, fuq kull entità, operatur tal-ajru u, jew trasportatur tal-ajru rrapurtat mill-Kap tas-Sigurtà tal-Avjazzjoni, minħabba fin-nuqqas ta’ konformità mal-Programm ta’ Sigurtà Nazzjonali tal-Avjazzjoni Ċivili. (2) Qabel ma jkun deċiż jekk entità, operatur tal-ajru u. jew trasportatur tal-ajru humiex konformi mal-Programm tas-Sigurtà Nazzjonali tal-Avjazzjoni Ċivili jew le, il-Kumitat tas-Sigurtà tal-Avjazzjoni għandu jippermetti lill-entità, lill-operatur tal-ajru u, jew lit-trasportatur tal-ajru kkonċernati jipprovdu dokumenti jew jagħmlu sottomissjonijiet li jidhrilhom li huma xierqa. (3) Il-Kumitat tas-Sigurtà tal-Avjazzjoni jista’, jekk jidhirlu li huwa meħtieġ, jitlob għal aktar informazzjoni jew dokumentazzjoni mill-Kap tas-Sigurtà tal-Avjazzjoni jew mill-entità, mill-operatur tal-ajru jew mit-trasportatur tal-ajru kkonċernati. (4) Il-Kumitat tas-Sigurtà tal-Avjazzjoni tal-Ajru għandu jagħti r-raġunijiet għad-deċiżjoni tiegħu. 17. Multi amministrattivi. Miżjud: A.L.283 tal-2015. (1) Kull meta l-Kumitat tas-Sigurtà tal-Avjazzjoni jsirjafli entità, operatur tal-ajru u, jew trasportatur tal-ajru mhumiex konformi mal-Programm Nazzjonali ta’ Sigurtà tal-Avjazzjoni Ċivili u, jew ma adottawx il-miżuri neċessarji b’rabta ma’ dawn ir-regolamenti jew mar-Regolament Prinċipali biex jirrimedjaw in-nuqqasijiet tagħhom, il-Kumitat għandu jimponi mult amministrattiva kif previst fl-iSkeda. (2) Fid-deċiżjoni tiegħu, il-Kumitat tas-Sigurtà tal-Avjazzjoni għandu jagħti żmien stipulat biex l-entità, l-operatur tal-ajruport u, jew it-trasportatur tal-ajru jkunu jistgħu jħallsu l-mult amministrattiva kif ukoll jipprovdi żmien stipulat biex l-entità, l-operatur tal-ajru u, jew it-trasportatur tal-ajru jirrimedjaw in-nuqqasijiet tagħhom: Iżda jekk l-entità, l-operatur tal-ajruport u, jew it-trasportatur tal-ajru ma jħallsux il-multa amministrattiva u, jew ma jirrimedjawx in-nuqqasijiet tagħhom fiż-żmien stipulat, il-Kumitat tas-Sigurtà tal-Avjazzjoni jista’ jimponi multa amministrattiva oħra li tkun ugwali għall-multa amministrattiva li kienet imposta oriġinarjament: Iżda ukoll jekk l-entità, l-operatur tal-ajruport, u, jew it-trasportatur tal-ajru jkunu rrimedjaw id-defiċjenzi imma ma jkunux għadhom ħallsu l-multa amministrattiva jew jekk l-entità, l-operatur tal-ajruport u, jew it-trasportatur tal-ajru jkunu ħallsu l-multa im ma jkunu għadhom marri medjawx id-defiċjenzi tagħhom, il-multa amministrattiva addizzjonali li tiġi imposta mill-Kumitat tas-Sigurtà tal-Avjazzjoni għandha tkun ekwivalenti għal nofs il-multa li tkun ġiet imposta oriġinarjament. 18. (1) Kull deċiżjoni meħuda mill-Kumitat tas-Sigurtà tal-Avjazzjoni skont ir-regolament 17 tista’ tiġi kkontestata fi żmien għoxrin jum min-notifika tad-deċiżjoni permezz ta’ rikors imressaq quddiem it-Tribunal ta’ Reviżjoni Amministrattiva. (2) Kull parti fl-appell li tħoss ruħha a ggravata b’deċiżjoni tat-Tribunal ta’ Reviżjoni Amministrattiva tista’, fuq punt ta’ liġi, tappella mid-deċiżjoni billi tagħmel rikors quddiem il-Qorti tal-Appell kkostitwita skont l-artikolu 41(6) tal-Kodiċi ta’ Organizzazzjoni u Proċedura Ċivili. Tali rikors għandu jiġi ppreżentat fi żmien għoxrin jum mid-data tad-deċiżjoni tat-Tribunal ta’ Reviżjoni Amministrattiva. 19. Proċedura ta’ rkuprar ta’ dejn. Miżjud: A.L.283 tal-2015. Kap. 12. Id-dispożizzjonijiet tal-artikolu 466 tal-Kodiċi ta’ Organizazzjoni u Proċedura Ċivili għandhom, mutatis mutandis, japplikaw għall-multi amministrattivi stabbiliti f’dawn ir-regolamenti. Miżjuda: